
                  Key Action 1
                   – Mobility for learners and staff –
_____________________________________________________________________________________

Hapet thirrja për mobilitete stafi të UPT-së, 
në kuadër të Marrëveshjes KA1 të Programit Erasmus+
në The Arctic University of Norway, Norvegji
Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për mobilitete për staf të Universitetit Politeknik të Tiranës, Fakulteti i Teknologjisë së Informacionit, Fakulteti i Inxhinierisë Mekanike, Fakulteti i Inxhinierisë Elektrike dhe Drejtoria e Komunikimit dhe Koordinimit, në The Arctic University of Norway, UiT. 
Llojet e mobilitetit përfshijnë: 
· Shkëmbimin e stafit akademik për mësimdhënie dhe trajnim, staf akademik nga Fakulteti i Teknologjisë së Informacionit, Fakulteti i Inxhinierisë Mekanike, Fakulteti i Inxhinierisë Elektrike.
· Shkëmbimin e stafit administrativ për trajnim, staf administrativ nga Drejtoria e Komunikimit dhe Koordinimit.

Numri total i stafit: 2 (1 staf akademik dhe 1 staf administrativ)

Koha e kryerjes së mobilitetit: 5+2 ditë, semestri i parë i vitit akademik 2026-2027.

Dokumentat e nevojshme për aplikim:
· CV + lista e publikimeve (në gjuhën angleze);
· Kopje e Pasaportës;
· Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës*;
· Planin e Mobilitetit (Mobility Agreement);
· Dokumenti i Mobility Agreement (Staff Mobility for Teaching/Training) për stafin akademik/administrativ në universitetin pritës**.

*Plani i mobilitetit, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë. 
** Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë. 
Programi i mësimdhënies së stafit akademik do të përcaktohet në bashkëpunim me stafin e UiT, sipas planit të mobilitetit të ofruar nga kandidaturat e stafit për mësimdhënie.
Stafi pjesëmarrës në mobilitet, mbas përfundimit të tij, duhet të paraqesë një raport lidhur me aktivitetin, te departamenti përkatës dhe te Drejtoria e Komunikimit dhe Koordinimit, si dhe dokumentacionin e përfundimit të mobilitetit.
Afati për aplikim, pranë Drejtorisë së Komunikimit dhe Koordinimit në UPT: Deri më 2 shtator 2026, ora 12.00.
Për informacione shtesë në lidhje me procesin e aplikimit në UPT mund të kontaktoni në email: rkodra@upt.al , abeqo@upt.al .

